
AVIZ 
asupra proiectului de Lege pentru modificarea
 Legii învățământului preuniversitar nr.198/ 2023

În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare, cu proiectul de Lege pentru modificarea Legii învăţământului preuniversitar nr.198/ 2023, trimisă cu adresa nr. Plx. 47/2024 din 19 februarie 2024, și înregistrat la Comisia pentru tineret și sport cu nr.    4C-25/28 în 20 februarie 2024.

Conform dispozițiilor art.75 din Constituția României, republicată și ale art. 92 din Regulamentul Camerei Deputaților, republicat, cu modificări și completări, Camera Deputaților este Cameră decizională.

Proiectul de Lege are ca obiect de reglementare modificarea Legii nr.198/2023, în sensul adoptării unor prevederi ce vizează accesul gratuit atât pentru elevi, cât și pentru elevii români din afara granițelor țârii, bursieri ai statului român, la muzee, concerte, spectacole de teatru, de operă, de film, precum și la alte manifestări culturale și sportive organizate de instituții publice, pe teritoriul României.

Potrivit prevederilor art.62 și 132 din Regulamentul Camerei Deputaților, republicat, cu modificările ulterioare, membrii Comisiei pentru tineret și sport au dezbătut proiectul de Lege în ședința desfășurată în format mixt din ziua de 23 aprilie 2024 și au hotărât cu unanimitate de voturi, să acorde aviz favorabil proiectului de Lege pentru modificarea Legii învățământului preuniversitar nr.198/ 2023, în forma prezentată de inițiator.

În raport de obiectul și conținutul reglementării, proiectul de Lege face parte din categoria legilor ordinare.

Membrii comisiei au fost prezenți la ședința comisiei conform listei de prezență.

